**Podmienky prijímania detí na predprimárne vzdelávanie**

**v MŠ Pifflova 10, 851 01 Bratislava pre šk. rok 2020/2021**

Dieťa sa do materskej školy prijíma na základe písomnej žiadosti zákonného zástupcu, ktorú predloží riaditeľke spolu s potvrdením o zdravotnom stave dieťaťa od všeobecného lekára pre deti a dorast. Žiadosť podaná bez tohto potvrdenia nie je úplná a nie je akceptovateľná. Deti s poruchami výživy predkladajú okrem žiadosti o prijatie a vyjadrenia všeobecného lekára pre deti a dorast aj vyjadrenie odborného lekára, ktorý nariadil špeciálne stravovanie. Ak ide **o dieťa so** **špeciálnymi výchovno-vzdelávacími potrebami**, zákonný zástupca predloží okrem žiadosti o prijatie dieťaťa a vyjadrenia všeobecného lekára pre deti a dorast aj vyjadrenie príslušného zariadenia výchovného poradenstva a prevencie, ak ide o dieťa so zmyslovým a telesným postihnutím, aj vyjadrenie príslušného odborného lekára.

*V zmysle § 59 ods. 1 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov sa na predprimárne vzdelávanie v materských školách budú prijímať*

* spravidla deti od troch do šiestich rokov ich veku

*V zmysle § 59 ods.2 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov sa budú prednostne prijímať:*

1. deti, ktoré dovŕšili piaty rok veku a majú v nasledujúcom školskom roku plniť povinnú školskú dochádzku,
2. deti s odloženým začiatkom plnenia povinnej školskej dochádzky,
3. deti s dodatočne odloženým začiatkom plnenia povinnej školskej dochádzky.

*V súlade s §3 vyhlášky č. 306/2008 Z.z. o materskej škole v znení vyhlášky č. 308/2009 Z.z. určuje riaditeľka MŠ po prerokovaní s pedagogickou radou ostatné podmienky prijímania detí.*

*V prípade zvýšeného záujmu o prijatie detí do MŠ Pifflova sa budú na základe žiadosti zákonných zástupcov detí prednostne prijímať deti, ktoré budú spĺňať tieto podmienky:*

1. súrodenci detí, ktorí budú pokračovať v predprimárnom vzdelávaní v MŠ Pifflova v školskom roku 2020/2021

Písomné rozhodnutie o prijatí alebo neprijatí dieťaťa na predprimárne vzdelávanie v MŠ oznámi riaditeľka materskej školy najneskôr do 18.06.2020.